**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**ՈՐՈՇՈՒՄ**

.... ........... 2018 թվականի N ..........-Ա

**ՈՐՊԵՍ ՆՎԻՐԱՏՎՈՒԹՅՈՒՆ ՀՈՂԱՄԱՍ ԸՆԴՈՒՆԵԼՈՒ, ԿԱՌՈՒՑՄԱՆ ԱՇԽԱՏԱՆՔՆԵՐԻ ԱՐԴՅՈՒՆՔՆ ԱՆՀԱՏՈՒՅՑ ԸՆԴՈՒՆԵԼՈՒ ԵՎ ՊԱՅՄԱՆԱԳԻՐ ԿՆՔԵԼՈՒ, ԻՆՉՊԵՍ ՆԱԵՎ ԿԱՌՈՒՑՎԱԾ ՇԵՆՔԵՐԸ «ՎԱՆԱՁՈՐԻ ԲԺՇԿԱԿԱՆ ԿԵՆՏՐՈՆ» ՓԱԿ ԲԱԺՆԵՏԻՐԱԿԱՆ ԸՆԿԵՐՈՒԹՅԱՆ ԿԱՆՈՆԱԴՐԱԿԱՆ ԿԱՊԻՏԱԼ ՆԵՐԴՆԵԼՈՒ ՄԱՍԻՆ**

Ղեկավարվելով Հայաստանի Հանրապետության քաղաքացիական օրենսգրքի 594-րդ, Հայաստանի Հանրապետության հողային օրենսգրքի 89-րդ հոդվածով, Հայաստանի Հանրապետության Հարկային օրենսգրքի 62-րդ հոդվածի 7-րդ մասով և «Բաժնետիրական ընկերությունների մասին» Հայաստանի Հանրապետության օրենքի 35-րդ հոդվածով, ինչպես նաև հաշվի առնելով Հայաստանի Հանրապետության Լոռու մարզի Վանաձոր համայնքի ավագանու 20.07.2018թ. թիվ 81 որոշումը` Հայաստանի Հանրապետության կառավարությունը **որոշում է.**

1. Որպես նվիրատվություն ընդունել Հայաստանի Հանրապետության Լոռու մարզի Վանաձոր համայնքի սեփականությունը հանդիսացող՝ մարզ Լոռի, համայնք Վանաձոր, Գ. Նժդեհի փողոց 2/42 հասցեում գտնվող 3,172 հեկտար մակերեսով (կադաստրային ծածկագիրը 06-001-0347-0130) և 143,501,280.0 (մեկ հարյուր քառասուներեք միլիոն հինգ հարյուր մեկ հազար երկու հարյուր ութսուն) ՀՀ դրամ կադաստրային արժեքով հողամասը (այսուհետ՝ գույք) և, որպես պետական սեփականություն, ամրացնել Հայաստանի Հանրապետության Լոռու մարզպետարանին:

2. Առաջարկել «Տաշիր» բարեգործական հիմնադրամին Վանաձոր քաղաքի Գ. Նժդեհի փողոց 2/42 հասցեում գտնվող՝ 3,172 հեկտար հողամասի տարածքում «Տաշիր» բարեգործական հիմնադրամի ֆինասնավորմամբ «Ֆիլիշին» սահմանափակ պատասխանատվությամբ ընկերության կողմից կատարված կառուցման շինարարական աշխատանքների` 1,058,993,172 (մեկ միլիարդ հիսունութ միլիոն ինը հարյուր իննսուներեք հազար մեկ հարյուր յոթանասուներկու) ՀՀ դրամ սկզբնական արժեքով արդյունքը, որը «Տաշիր» բարեգործական հիմնադրամի կողմից ընդունվել է 10.08.2018 թվականի Ավարտված շինարարական օբյեկտը շահագործման ընդունող հանձնաժողովի ակտի համաձայն և փաստագրվել 04.09.2018 թվականի թիվ 59 ավարտական ակտի (շահագործման թույլտվության) համաձայն, անհատույց գործարքի միջոցով հանձնել Հայաստանի Հանրապետությանը, ի դեմս Հայաստանի Հանրապետության Լոռու մարզպետարանի:

3. Հայաստանի Հանրապետության Լոռու մարզպետին՝ ապահովել սույն որոշման 2-ին կետում նշված անհատույց գործարքի միջոցով արդյունքների ընդունումը և «Տաշիր» բարեգործական հիմնադրամի հետ կնքել համապատասխան պայմանագիր:

4. Վանաձոր քաղաքի Գ. Նժդեհի փողոց 2/42 հասցեում գտնվող 3,172 հեկտար հողամասի տարածքում «Տաշիր» բարեգործական հիմնադրամի միջոցներով իրականացված և սույն որոշման 2-րդ կետին համաձայն Հայաստանի Հանրապետության Լոռու մարզպետարանին հանձնած կառուցման աշխատանքների արդյունք հանդիսացող շենք-շինությունների, ինչպես նաև նույն տարածքում Հայաստանի Հանրապետության պետական բյուջեի միջոցներով կառուցված և 20.12.2017թ. թիվ 52 ավարտական ակտի (շահագործման թույլտվության) համաձայն փաստագրված շենք-շինությունների նկատմամբ Հայաստանի Հանրապետության սեփականության իրավունքը գրանցելուց հետո շենքերը` կառուցման աշխատանքների արժեքներով` 4,883,114,172 (չորս միլիարդ ութ հարյուր ութսուներեք միլիոն մեկ հարյուր տասնչորս հազար մեկ հարյուր յոթանասուներկու) ՀՀ դրամով (54,194,400 ՀՀ դրամ` նախագծանախահաշվային աշխատանքների մշակում և համաձայնեցում, 3,705,605,000 ՀՀ դրամ` հիմնական մասնաշենքի կառուցման աշխատանքներ, 45,659,400 ՀՀ դրամ` որակի տեխնիկական հսկողություն, 18,662,200 ՀՀ դրամ` հեղինակային հսկողություն, 1,058,993,172 ՀՀ դրամ` ծննդատան մասնաշենքի կառուցում) ներդնել «Վանաձորի բժշկական կենտրոն» փակ բաժնետիրական ընկերության կանոնադրական կապիտալ` լրացուցիչ բաժնետոմսերի թողարկման և Հայաստանի Հանրապետության օգտին տեղաբաշխման միջոցով համապատասխանաբար ավելացնելով «Վանաձորի բժշկական կենտրոն» փակ բաժնետիրական ընկերության կանոնադրական կապիտալը:

5. Հայաստանի Հանրապետության Լոռու մարզպետին՝

1) սույն որոշումն ուժի մեջ մտնելուց հետո մեկշաբաթյա ժամկետում՝ ապահովել Վանաձորի քաղաքապետի հետ սույն որոշման 1-ին կետում նշված հողամասի նվիրատվության մասին պայմանագրի կնքումը և հանձնման-ընդունման աշխա­տանքների կատարումը,

2) ապահովել «Վանաձորի բժշկական կենտրոն» փակ բաժնետիրական ընկերության կանոնադրական կապիտալի ավելացումը, կանոնադրության մեջ փոփոխությունների կատարումը և Հայաստանի Հանրապետության օրենսդրությամբ սահմանված կարգով գրանցումը,

3) սույն կետի 1-ին ենթակետում նշված հողամասի նվիրատվության մասին պայ-մանագրի կնքման, հողամասի, ինչպես նաև սույն որոշման 4-րդ կետում նշված շենք-շինությունների նկատմամբ գույքային իրավունքների պետական գրանցման, «Վանաձորի բժշկական կենտրոն» փակ բաժնետիրական ընկերության կանոնադրական կապիտալի ավելացման, կանոնադրության մեջ փոփոխությունների կատարման և Հայաստանի Հանրապետության օրենսդրությամբ սահմանված կարգով գրանցման հետ կապված ծախսերն իրականացնել «Վանաձորի բժշկական կենտրոն» փակ բաժնետիրական ընկերության միջոցների հաշվին:

6. Հայաստանի Հանրապետության առողջապահության նախարարին՝ սույն որոշումն ուժի մեջ մտնելուց հետո երկամսյա ժամկետում՝ Հայաստանի Հանրապետության կառավարություն ներկայացնել Հայաստանի Հանրապետության կառավարության 2006 թվականի նոյեմբերի 2-ի N 1911-Ն որոշման մեջ Հայաստանի Հանրապետության Լոռու մարզի առողջապահության համակարգում սույն որոշումից բխող փոփոխություններ և լրացումներ կատարելու մասին Հայաստանի Հանրապետության կառավարության որոշման նախագիծ:

7. Սույն որոշումն ուժի մեջ է մտնում պաշտոնական հրապարակմանը հաջորդող օրվանից: